pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยเห็นด้วยหลักการค้าเสรีพร้อมให้ศึกษากฎระเบียบ เพื่อร่วมเป็นสมาชิก TPP
วันอังคารที่ 1 พฤษภาคม 2561
ไทยเห็นด้วยหลักการค้าเสรีพร้อมให้ศึกษากฎระเบียบ เพื่อร่วมเป็นสมาชิก TPP
ไทยเห็นด้วยหลักการค้าเสรีพร้อมให้ศึกษากฎระเบียบ เพื่อร่วมเป็นสมาชิก TPP
วันนี้ (1 พฤษภาคม 2561) เวลา 15.00 น. ทําเนียบรัฐบาล นายโทชิมิทสึ โมเทกิ (H.E. Mr. Toshimitsu Motegi) รัฐมนตรีฝ่ายนโยบายเศรษฐกิจและการคลังญี่ปุ่น เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี เพื่อหารือเกี่ยวกับความร่วมมือทางเศรษฐกิจระหว่างไทย-ญี่ปุ่น ทั้งนี้ ภายหลังการกล่าวต้อนรับ สรุปสาระสําคัญดังนี้
รองนายกรัฐมนตรีหวังว่า การหารือในวันนี้จะเป็นพื้นฐานเพื่อนําไปสู่หารือในรายละเอียดที่มากขึ้น ในการประชุม High Level Joint Commission (HLJC) ครั้งที่ 4 ต่อไป
ทั้งสองฝ่ายได้หารือเกี่ยวกับความร่วมมือทางเศรษฐกิจระหว่างไทย-ญี่ปุ่น โดยเฉพาะการแลกเปลี่ยนมุมมองเรื่อง CPTPP ซึ่งเป็นประเด็นที่ไทยให้ความสําคัญ ทั้งนี้ ภายใต้การนําของพลเอก ประยุทธ์ จันทร์โอชา นายกรัฐมนตรี มีความมุ่งมั่นที่จะเข้าร่วม TPP บนหลักการสําคัญที่ว่าการค้าเสรีจะก่อให้เกิดประโยชน์กับทุกประเทศที่เข้าร่วม และหวังว่าญี่ปุ่นจะให้การสนับสนุนการเข้าร่วม และแลกเปลี่ยนข้อมูลที่เป็นประโยชน์สําหรับการเข้าเป็นสมาชิก CPTPP ของไทยต่อไป ทั้งนี้ ตลอดระยะเวลาที่ผ่านมาไทยติดตามความคืบหน้าการเจรจา TPP และ CPTPP อย่างใกล้ชิด โดยเห็นว่าเป็นความตกลงการค้าเสรีที่มีมาตรฐานสูง บนพื้นฐานของประโยชน์ร่วมกันของสมาชิก ช่วยส่งเสริมบรรยากาศที่เอื้อต่อการค้าการลงทุน รวมทั้งเสริมสร้างขีดความสามารถในการแข่งขันให้กับนักลงทุนญี่ปุ่นในไทย และมอบหมายให้กระทรวงพาณิชย์ร่วมกับหน่วยงานทุกภาคส่วน ศึกษาผลดี ผลกระทบ เพื่อเป็นข้อมูลประกอบการพิจารณาเข้าร่วม
โอกาสนี้ รองนายกรัฐมนตรี ยังได้กล่าวถึงความสําคัญกับการปรับปรุงความตกลง JTEPA โดยให้มีการเจรจาถึงแนวทางความร่วมมือใหม่ๆ โดยเฉพาะภาคบริการ เศรษฐกิจดิจิทัล และอุตสาหกรรมเป้าหมายใหม่ เพื่อให้ทันสมัย สอดคล้องกับความเป็นหุ้นส่วนเศรษฐกิจระหว่างกัน ขณะนี้ ไทยอยู่ในช่วงการปฏิรูปประเทศอย่างรอบด้าน เพื่อมุ่งไปสู่ประเทศไทย 4.0 ขณะที่ญี่ปุ่นภายใต้นโยบายของนายกรัฐมนตรีอาเบะก็กําลังมุ่งสู่สังคม 5.0 ความร่วมมือจึงเป็นการวางรากฐานมุ่งสู่อนาคตที่มั่นคงร่วมกัน
รัฐมนตรีฝ่ายนโยบายเศรษฐกิจและการคลังญี่ปุ่นยินดีที่ได้เห็นถึงความมุ่งมั่นของไทยในการเข้าเป็นสมาชิก โดยญี่ปุ่นพร้อมสนับสนุนและร่วมมือกับไทย เพื่อลดอุปสรรคและความท้าทายต่างๆระหว่างกัน เนื่องด้วยไทยถือเป็นจุดหมายการลงทุนอันดับ 1 ของญี่ปุ่น ดังนั้น การเข้าเป็นสมาชิก TPP ของไทยจะช่วยเพิ่มมูลค่าห่วงโซ่ตลาดให้ประเทศสมาชิกเพิ่มมากขึ้น รวมถึงจะช่วยส่งเสริมความน่าดึงดูดของประเทศไทย ในฐานะจุดหมายปลายทางด้านการลงทุนด้วย
*****************************************
รัฐบาลไทย-ข่าวทำเนียบรัฐบาล-รองปลัดกระทรวงมหาดไทย พร้อมด้วย ข้าราชการในสังกัด และพุทธศาสนิกชนร่วมพิธีเดินเทียนในวันมาฆบูชา ณ วัดราชบพิธฯ สืบสานประเพณีโบราณการจุดเทียนรุ่งพระราชทานและฟังเทศน์ตลอดคืนยังรุ่ง
วันอาทิตย์ที่ 12 กุมภาพันธ์ 2560
รองปลัดกระทรวงมหาดไทย พร้อมด้วย ข้าราชการในสังกัด และพุทธศาสนิกชนร่วมพิธีเดินเทียนในวันมาฆบูชา ณ วัดราชบพิธฯ สืบสานประเพณีโบราณการจุดเทียนรุ่งพระราชทานและฟังเทศน์ตลอดคืนยังรุ่ง
รองปลัดกระทรวงมหาดไทย พร้อมด้วย ข้าราชการในสังกัด และพุทธศาสนิกชนร่วมพิธีเดินเทียนในวันมาฆบูชา ณ วัดราชบพิธฯ สืบสานประเพณีโบราณการจุดเทียนรุ่งพระราชทานและฟังเทศน์ตลอดคืนยังรุ่ง
เมื่อวันที่ 11 ก.พ. 60 เวลา 18:30 น.นายสุทธิพงษ์ จุลเจริญ รองปลัดกระทรวงมหาดไทยพร้อมด้วยคณะผู้บริหาร ข้าราชการ เจ้าหน้าที่กระทรวงมหาดไทย เข้าร่วมพิธีเดินเทียนและฟังพระธรรมเทศนาตลอดคืนยังรุ่งเนื่องในวันมาฆบูชา ประจําปี 2560 โดยมีสมเด็จพระมหามุนีวงศ์เจ้าอาวาสวัดราชบพิตรสถิตมหาสีมาราม เป็นประธานฝ่ายสงฆ์ และมีพุทธศาสนิกชนเข้าร่วมบําเพ็ญกุศล ฟังเทศน์ฟังธรรมอย่างพร้อมเพรียง
นายสุทธิพงษ์ จุลเจริญ รองปลัดกระทรวงมหาดไทยกล่าวว่า การจัดกิจกรรมบําเพ็ญกุศลในวันมาฆบูชา กระทรวงมหาดไทยได้ปฎิบัติต่อเนื่องกันมาทุกปี และในปีนี้กระทรวงมหาดไทย ได้รับโอกาสดีที่ได้ร่วมกับทางคณะสงฆ์วัดราชบพิธสถิตมหาสีมาราม จัดงานบําเพ็ญกุศลวันมาฆบูชา โดยจัดกิจกรรม"พิธีเดินเทียน และฟังพระธรรมเทศนาตลอดคืนยังรุ่ง"โดยมี พระพรหมมุนี แสดงพระธรรมเทศนาในกัณฑ์ที่ 1 ซึ่งมีพุทธศาสนิกชน เข้าร่วมฟังพระธรรมเทศนาอย่างเนื่องแน่น
ทั้งนี้ ด้วยวัดราชบพิธสถิตมหาสีมาราม เป็นพระอารามหลวงสําคัญ เป็นวัดประจํารัชกาลที่ 5 และรัชกาลที่ 7 อีกทั้งยังเป็นวัดที่ยังรักษาประเพณีการเทศนาควบคู่กับการจุดเทียนรุ่งพระราชทานตลอดทั้งคืน เพื่อให้บังเกิดเป็นผลานิสงส์แด่สมเด็จพระเจ้าอยู่หัว ที่ทรงพระราชทานเทียนรุ่งให้วัดจุดเพื่อเป็นพุทธบูชาเนื่องในวันมาฆบูชา และยังเปิดโอกาสให้พุทธศาสนิกชนที่มีเวลาว่างไม่ตรงกัน สามารถมาเดินเทียนรอบพระอุโบสถได้ตลอดเวลาตั้งแต่ 18.30 น.ของวันนี้ จนถึงเช้าของวันที่ 12 ก.พ. ซึ่งกระทรวงมหาดไทย และคณะกรรมการจัดงานได้มีการอํานวยความสะดวก ดูแลความปลอดภัย และจัดเทียนสําหรับเดินเทียนไว้ให้พี่น้องพุทธศาสนิกชนที่มาเข้าร่วมกิจกรรมอย่างพอเพียง
รองปลัดกระทรวงมหาดไทยกล่าวเพิ่มเติมว่า สําหรับกิจกรรมในวันที่ 12 ก.พ.นี้ กระทรวงมหาดไทย และคณะกรรมการจัดงานวันมาฆบูชา ได้ร่วมกับคณะสงฆ์ของวัดราชบพิธสถิตมหาสีมาราม โดยมีการเตรียมความพร้อมทั้งในด้านสถานที่ และด้านการเตรียมงาน เพื่อรองรับคณะสงฆ์ และพุทธศาสนิกชน ที่ประสงค์จะมาร่วมแสดงมุทิตาจิตแด่สมเด็จพระมหามุนีวงศ์ เจ้าอาวาสวัดราชบพิธสถิตมหาสีมาราม ที่ได้รับโปรดเกล้าฯ สถาปนาเป็นสมเด็จพระสังฆราช สกลมหาสังฆปริณายก องค์ที่ 20 ด้วย ทั้งนี้ ขอประชาสัมพันธ์ให้พุทธศาสนนิกชนทั้งหลายที่จะมาร่วมงาน สามารถนํารถยนต์ไปจอดที่ลานคนเมือง ศาลาว่ากรุงเทพมหานครได้ในระหว่างเวลา 06.00-19.00 น.ของวันที่ 12 ก.พ.นี้.
ครั้งที่ 24/2560
รัฐบาลไทย-ข่าวทำเนียบรัฐบาล-"ยุติธรรม" ปิดอบรมหลักสูตร บธต. รุ่นที่ ๒๗ เพิ่มประสิทธิภาพให้กับบุคลากร ขับเคลื่อนภารกิจอำนวยความยุติธรรมให้กับประชาชน
วันศุกร์ที่ 8 ธันวาคม 2560
"ยุติธรรม" ปิดอบรมหลักสูตร บธต. รุ่นที่ ๒๗ เพิ่มประสิทธิภาพให้กับบุคลากร ขับเคลื่อนภารกิจอํานวยความยุติธรรมให้กับประชาชน
กระทรวงยุติธรรม ปิดอบรมหลักสูตร บธต. รุ่นที่ ๒๗ เพิ่มประสิทธิภาพให้กับบุคลากร ขับเคลื่อนภารกิจอํานวยความยุติธรรมให้กับประชาชน
ในวันศุกร์ที่ ๘ ธันวาคม 2560 เวลา 09.00 น.
ณ โรงแรมอมารี ดอนเมือง แอร์พอร์ต กรุงเทพฯ
นายเรืองศักดิ์ สุวารี ผู้ตรวจราชการกระทรวงยุติธรรม
เป็นประธานในพิธีมอบประกาศนียบัตร และปิดการอบรมหลักสูตรผู้บริหารงานยุติธรรมระดับต้น (บธต.) รุ่นที่ ๒๗
โดยมี ข้าราชการในสังกัดกระทรวงยุติธรรมที่สําเร็จการฝึกอบรมหลักสูตรดังกล่าว จํานวน ๖๐ คน
เข้ารับมอบประกาศนียบัตร
โอกาสนี้ ผู้ตรวจราชการกระทรวงยุติธรรม ได้บรรยายพิเศษ หัวข้อ
“นโยบายและความคาดหวังของผู้บริหารต่อข้าราชการกระทรวงยุติธรรม” สรุปใจความสําคัญ ตอนหนึ่งว่า
กระทรวงยุติธรรมให้ความสําคัญกับการพัฒนาทักษะการปฏิบัติงานให้กับบุคลากร
เพื่อเพิ่มขีดความสามารถในการตอบสนองต่อภารกิจของกระทรวงยุติธรรม ดังนี้
1. การอํานวยความยุติธรรมให้กับประชาชนในพื้นที่ ผ่านกลไกของสํานักงานยุติธรรมจังหวัด
และศูนย์ยุติธรรมชุมชนทั่วประเทศ เพื่อเพิ่มประสิทธิภาพการให้บริการให้ตรงกับความต้องการของประชาชน
ได้อย่างสะดวก รวดเร็ว และประหยัด
2. การขับเคลื่อนคณะกรรมการพัฒนาการบริหารงานยุติธรรมระดับจังหวัด (กพยจ.)
โดยให้ยุติธรรมจังหวัดเป็นกลไกสําคัญในการเชื่อมโยงการดําเนินงานจากส่วนกลางไปสู่ภูมิภาค
ตลอดจนบูรณาการความร่วมมือกับหน่วยงานอื่น ๆ ในระดับพื้นที่
เพื่อมุ่งสู่ผลสัมฤทธิ์ในการทํางานด้านการอํานวยความยุติธรรมให้แก่ประชาชนได้อย่างแท้จริง
3. การพัฒนาประสิทธิภาพฐานข้อมูลในกระบวนการยุติธรรม ของศูนย์แลกเปลี่ยนข้อมูลกระบวนการยุติธรรม
(Data Exchange Center : DXC) รวมทั้งการวิเคราะห์จําแนกกลุ่มผู้กระทําผิด
โดยนําเครื่องมือการวิเคราะห์ข้อมูลขนาดใหญ่ (Big Data) มาใช้ในการจัดเก็บข้อมูลและประเมินผล
เพื่อพัฒนากระบวนการแก้ไขฟื้นฟูผู้กระทําผิดที่เหมาะสมกับพฤติการณ์ของแต่ละบุคคล
4. การพัฒนากลไกการพัฒนาพฤตินิสัยผู้ต้องขังในความดูแลของกรมราชทัณฑ์ เด็กและเยาวชน
ในความดูแลของกรมพินิจและคุ้มครองเด็กและเยาวชน รวมถึงผู้ถูกคุมความประพฤติ
ที่อยู่ในความดูแลของกรมคุมประพฤติ เพื่อลดการกระทําผิดซ้ํา โดยการยกระดับทักษะความรู้
และทักษะการทํางานให้เท่าทันต่อความต้องการของตลาดแรงงาน
เพื่อให้บุคคลกลุ่มนี้สามารถประกอบอาชีพเลี้ยงตนเองได้ภายหลังพ้นโทษ
และสามารถกลับไปดํารงชีวิตในสังคมได้อย่างปกติสุข
รัฐบาลไทย-ข่าวทำเนียบรัฐบาล-กรมศุลกากรจัดพิธีมอบใบอนุญาตจัดตั้งเขตปลอดอากรให้แก่ผู้ประกอบการเขตปลอดอากรจำนวน 63 ราย
วันพฤหัสบดีที่ 1 กุมภาพันธ์ 2561
กรมศุลกากรจัดพิธีมอบใบอนุญาตจัดตั้งเขตปลอดอากรให้แก่ผู้ประกอบการเขตปลอดอากรจํานวน 63 ราย
วันนี้ (วันพฤหัสบดีที่ 1 กุมภาพันธ์ 2561) เวลา 09.30 น. นายกุลิศ สมบัติศิริ อธิบดีกรมศุลกากรเป็นประธานในพิธีมอบใบอนุญาตจัดตั้งเขตปลอดอากร ให้แก่ผู้ประกอบการเขตปลอดอากรที่ดําเนินการอยู่ก่อนวันที่ พ.ร.บ.ศุลกากร พ.ศ. 2560 มีผลบังคับใช้ จํานวน 63 ราย
นายกุลิศ สมบัติศิริ อธิบดีกรมศุลกากร กล่าวว่า เพื่ออํานวยความสะดวกทางการค้า และเพิ่มช่องทางการใช้สิทธิประโยชน์ทางภาษีอากรแก่ผู้ประกอบการ และเพื่อให้สอดรับกับสภาพเศรษฐกิจและสังคมในปัจจุบัน กรมศุลกากรจึงได้ประกาศใช้ พระราชบัญญัติศุลกากร พ.ศ. 2560 ซึ่งตามมาตรา 139
และ 259 วรรค 2 แห่งพระราชบัญญัติศุลกากร พ.ศ. 2560 กําหนดให้ผู้ขอรับใบอนุญาตจัดตั้งเขตปลอดอากรต้องเสียค่าธรรมเนียมใบอนุญาต รวมถึงผู้ที่จัดตั้งเขตปลอดอากรรายเดิมก่อนมีการประกาศใช้กฎหมายศุลกากรฉบับดังกล่าว ต้องปฏิบัติตามหลักเกณฑ์และเสียค่าธรรมเนียมตามที่บัญญัติไว้ใน พระราชบัญญัติศุลกากร พ.ศ. 2560 ภายใน 180 วัน หลังจากพระราชบัญญัติศุลกากร มีผลบังคับใช้ ซึ่งปัจจุบันมีผู้จัดตั้งเขตปลอดอากรรายเดิมได้ดําเนินการชําระค่าธรรมเนียมใบอนุญาตแล้วเสร็จ และยื่นคําร้องขอรับใบอนุญาตจัดตั้งเขตปลอดอากรฉบับใหม่ จํานวน 63 ราย หรือ 77 เขต จากเขตปลอดอากรภายใต้กฎหมายศุลกากรเดิมทั้งหมด 109 เขต
เขตปลอดอากร คือเขตพื้นที่ที่กําหนดไว้ เพื่อประโยชน์ทางอากรศุลกากร ในการประกอบอุตสาหกรรม พาณิชยกรรม หรือกิจการอื่นที่เป็นประโยชน์แก่การเศรษฐกิจของประเทศ โดยต้องได้รับใบอนุญาตจากกรมศุลกากร ทั้งนี้ผู้จัดตั้งเขตปลอดอากรรายแรกได้รับอนุมัติจัดตั้งเขตปลอดอากร ตั้งแต่ปี พ.ศ. 2545 ซึ่งปัจจุบันกรมศุลกากรได้กําหนดประเภทเขตปลอดอากรไว้ 7 ประเภท ได้แก่ 01 - พาณิชยกรรม จํานวน 34 เขต 02 - อุตสาหกรรม จํานวน 9 เขต 03 – อุตสาหกรรมและพาณิชยกรรม จํานวน 52 เขต 04 - ครัวการบิน จํานวน 4 เขต 05 - เขตปลอดอากรท่าอากาศยานสุวรรณภูมิ จํานวน 1 เขต 06 - ซ่อมหรือสร้างอากาศยานหรือเรือ จํานวน 3 เขต และ 07 - ปิโตรเลียม จํานวน 6 เขต รวมทั้งสิ้น 109 เขต ซึ่งจํานวนเขตปลอดอากรดังกล่าว สามารถแสดงให้เห็นถึงภาพรวมเศรษฐกิจของประเทศและศักยภาพในการจัดตั้งเขตปลอดอากรเพื่อเป็นฐานการผลิตในเชิงอุตสาหกรรม และการกระจายสินค้าในเชิงพาณิชยกรรมไปยังประเทศอื่นๆ ในภูมิภาค ดังนั้น เพื่อให้เกิดความภาคภูมิใจร่วมกัน กรมศุลกากรจึงได้จัดพิธีมอบใบอนุญาตจัดตั้งเขตปลอดอากร พร้อมทั้งออกแบบใบอนุญาตจัดตั้งเขตปลอดอากรในรูปแบบที่สวยงามและทันสมัย เพื่อแสดงความขอบคุณผู้ประกอบการที่ร่วมเป็นพลังขับเคลื่อนการพัฒนาเศรษฐกิจของประเทศให้ขับเคลื่อนต่อไป
ทั้งนี้ ผู้ประกอบการสามารถสอบถามการใช้สิทธิประโยชน์ทางภาษีอากรด้านต่างๆ อาทิ เขตปลอดอากร การคืนอากรตามมาตรา 29 การชดเชยค่าภาษีอากร และคลังสินค้าทัณฑ์บน ได้ทาง “คลินิกสิทธิประโยชน์ทางภาษีอากร”โดยสามารถติดต่อรับบริการได้ที่อาคารเฉลิมพระเกียรติ 7 รอบ พระชนมพรรษา ชั้น 2 กรมศุลกากร เปิดบริการทุกวัน จันทร์- ศุกร์ เวลา 9.00-16.00 น.
รัฐบาลไทย-ข่าวทำเนียบรัฐบาล-ศูนย์ศึกษาพระพุทธศาสนา ขับเคลื่อนชุมชนคุณธรรม
วันศุกร์ที่ 7 กรกฎาคม 2560
ศูนย์ศึกษาพระพุทธศาสนา ขับเคลื่อนชุมชนคุณธรรม
คุณธรรม มีความสําคัญต่อการใช้ชีวิตอย่างเป็นสุข ตลอดจนการอยู่ร่วมกันในสังคมอย่างสงบสุข
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดโครงการพัฒนาสมรรถนะผู้บริหารศูนย์ศึกษาพระพุทธศาสนาวันอาทิตย์ ประจําปี 2560 เพื่อให้ผู้ปฏิบัติงานและผู้บริหารของศูนย์ดังกล่าวกว่า 4,000 ศูนย์ทั่วประเทศได้แลกเปลี่ยนประสบการณ์ในการพัฒนาศูนย์ให้เป็นแหล่งเรียนรู้หลักธรรมและสร้างชุมชนคุณธรรมร่วมกันโดยอาศัยพลังบวร คือ บ้าน วัด โรงเรียนเป็นกลไกสําคัญทั้งนี้ ศูนย์ศึกษาพระพุทธศาสนาวันอาทิตย์ตั้งขึ้นตามแนวทางประชารัฐที่เน้นการปลูกฝังคุณธรรม 4 ประการให้แก่เด็ก เยาวชน และประชาชน ได้แก่ พอเพียง วินัย สุจริต และจิตอาสา รวมถึงเป็นแหล่งเรียนรู้ธรรมศึกษาชั้นตรี โท เอก ปรัชญาเศรษฐกิจพอเพียง และเป็นศูนย์กลางกิจกรรมทางศาสนาของคนในชุมชน เพื่อสร้างภูมิคุ้มกันที่ดีทางจิตใจและความรู้รักสามัคคีให้หมู่ประชาชนทั่วไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ยุติธรรม" ขับเคลื่อนงานในพื้นที่เพื่ออำนวยความยุติธรรมสู่ประชาชน จ.สระแก้ว
วันอังคารที่ 12 กันยายน 2560
"ยุติธรรม" ขับเคลื่อนงานในพื้นที่เพื่ออํานวยความยุติธรรมสู่ประชาชน จ.สระแก้ว
กระทรวงยุติธรรมขับเคลื่อนงานในพื้นที่เพื่ออํานวยความยุติธรรมสู่ประชาชน จ.สระแก้ว
เมื่อวันจันทร์ที่ ๑๑ กันยายน ๒๕๖๐ เวลา ๑๓.๐๐ น.
ณ ห้องประชุมรักษ์วินัยตํารวจภูธรจังหวัดสระแก้ว ศาลากลางจังหวัดสระแก้ว
พ.ต.ท.พงษ์ธร ธัญญสิริ หัวหน้าผู้ตรวจราชการกระทรวงยุติธรรม พร้อมคณะผู้บริหารกระทรวงยุติธรรม
เข้าหารือร่วมกับ นายกล้าณรงค์ พงษ์เจริญ ผู้ว่าราชการจังหวัดสระแก้ว และหัวหน้าส่วนราชการระดับจังหวัดสระแก้ว
เพื่อขับเคลื่อนคณะกรรมการพัฒนาการบริหารงานยุติธรรมระดับจังหวัด (กพยจ.) และระดมความคิดในการแก้ไขปัญหาต่างๆ
รวมทั้งรับทราบความต้องการจากประชาชนในระดับพื้นที่จังหวัดสระแก้ว
ในการนี้ หัวหน้าผู้ตรวจราชการกระทรวงยุติธรรม กล่าวว่า ได้ร่วมหารือกับผู้ว่าราชการจังหวัดในประเด็น "ยุติธรรมสู่หมู่บ้าน นําบริการรัฐสู่ประชาชน" ซึ่งจะเป็นการขับเคลื่อนร่วมกับภาคส่วนต่างๆในระดับจังหวัดที่เกี่ยวข้อง โดยต่อไป กพยจ. จะเป็นกลไกสําคัญในการขับเคลื่อนภารกิจดังกล่าว ให้สามารถนํานโยบายและงานของภาครัฐ เข้าถึงประชาชนในระดับพื้นที่ได้อย่างมีประสิทธิภาพมากยิ่งขึ้น ภายใต้กรอบการดําเนินงานที่ชัดเจน และสอดคล้องกับยุทธศาสตร์ของจังหวัด ซึ่งจะสามารถสร้างความเชื่อมั่นและความเข้าใจให้เกิดขึ้นกับประชาชน รวมทั้งสามารถนําบริการรัฐที่สอดคล้องกับความต้องการของประชาชน สู่ประชาชนในระดับพื้นที่ต่อไป
ด้านผู้ว่าราชการจังหวัดสระแก้ว กล่าวว่า การประชุมในครั้งนี้ ถือเป็นโอกาสสําคัญในการขับเคลื่อนงานยุติธรรม เพื่อลดความเหลื่อมล้ําให้กับประชาชนในระดับพื้นที่ ตามนโยบายของรัฐบาล ซึ่งเราจะใช้ กพยจ. เป็นเวทีในการขับเคลื่อนบทบาทและภารกิจของกระทรวงยุติธรรม ให้ประชาชนมีความรู้สึกว่า เขาไม่ได้ถูกทอดทิ้งจากรัฐบาล โดยจะมีการดึงภาคส่วนที่เกี่ยวข้อง อาทิ ภาคประชาชน ภาคสังคม ภาคเอกชน ภาคการศึกษา และพระภิกษุ เข้ามามีส่วนร่วมในการขับเคลื่อน กพยจ. เพื่อจะได้เป็นประโยชน์ต่อประชาชนในพื้นที่อย่างแท้จริง
ทั้งนี้ การประชุม กพยจ. ได้หารือร่วมกันเพื่อเสนอแนวคิดใน ๕ ประเด็นหลัก คือ การป้องกันอาชญากรรม การสร้างการรับรู้กฎหมาย โครงการอันเป็นประโยชน์ต่อประชาชนในจังหวัดเพื่อขอรับการสนับสนุนงบประมาณบูรณาการ ปัญหาสิทธิมนุษยชนในพื้นที่ และแนวทางในการสร้างความปรองดองและลดความขัดแย้งในพื้นที่
หลังจากนั้น เวลา ๑๕.๑๐ น.
หัวหน้าผู้ตรวจกระทรวงยุติธรรม นําคณะผู้บริหารกระทรวงยุติธรรม เข้าตรวจเยี่ยมและติดตามผลการปฏิบัติงานของหน่วยงานในสังกัดกระทรวงยุติธรรม ได้แก่ สํานักงานคุมประพฤติจังหวัดสระแก้ว สํานักงานยุติธรรมจังหวัดสระแก้ว สถานพินิจและคุ้มครองเด็กและเยาวชนจังหวัดสระแก้ว และสํานักงานบังคับคดีจังหวัดสระแก้ว
ต่อมา เวลา ๑๖.๐๐ น. ณ โรงแรมธนาสิริโฮเทลแอนด์รีสอร์ท อ.เมือง จ.สระแก้ว
พ.ต.ท. ดร.พงษ์ธร ธัญญสิริ หัวหน้าผู้ตรวจราชการกระทรวงยุติธรรม
เป็นประธานการประชุมหัวหน้าหน่วยงานในสังกัดกระทรวงยุติธรรมในพื้นที่จังหวัดสระแก้ว
เพื่อรับฟังผลการดําเนินงานขับเคลื่อนการอํานวยความยุติธรรมของหน่วยงานต่างๆ ในพื้นที่และวางแนวทางการดําเนินงานให้สอดคล้องกับความต้องการของประชาชน เพื่อให้ประชาชนในพื้นที่ได้รับความเป็นธรรม สะดวก รวดเร็วและเสมอภาค
หัวหน้าผู้ตรวจราชการกระทรวงยุติธรรม ได้เน้นย้ําให้ทุกส่วนราชการในสังกัดกระทรวงยุติธรรมดําเนินการตามภารกิจ ๕ ด้าน ของกระทรวงยุติธรรม โดยให้สํารวจสภาพปัญหาและความต้องการของประชาชนในพื้นที่ เพื่อนํามากําหนดแนวทางในการแก้ไขปัญหา และดําเนินงานให้มีความสอดคล้องตรงกับความต้องการของประชาชนในพื้นที่มากยิ่งขึ้น
รัฐบาลไทย-ข่าวทำเนียบรัฐบาล-รมต.นร. กอบศักดิ์ฯ เป็นประธานเปิดโครงการสัมมนา “หุ้นไทยไป2,000จุด” พร้อมกล่าวปาฐกถาพิเศษหัวข้อ “นโยบายการลงทุนภาครัฐกับการขับเคลื่อนเศรษฐกิจไทย”
วันพุธที่ 7 กุมภาพันธ์ 2561
รมต.นร. กอบศักดิ์ฯ เป็นประธานเปิดโครงการสัมมนา “หุ้นไทยไป2,000จุด” พร้อมกล่าวปาฐกถาพิเศษหัวข้อ “นโยบายการลงทุนภาครัฐกับการขับเคลื่อนเศรษฐกิจไทย”
รมต.นร. กอบศักดิ์ฯ กล่าวย้ําว่า นโยบายการลงทุนภาครัฐของรัฐบาลส่งผลให้เศรษฐกิจไทยขับเคลื่อนไปข้างหน้าอย่างยั่งยืน
วันนี้ (7 ก.พ. 2561) เวลา 14.00 น. ณ ห้องบอลรูม 1 โรงแรมอนันตราสยามกรุงเทพฯ นายกอบศักดิ์ ภูตระกูล รัฐมนตรีประจําสํานักนายกรัฐมนตรี กล่าวปาฐกถาพิเศษ หัวข้อ “นโยบายการลงทุนภาครัฐกับการขับเคลื่อนเศรษฐกิจไทย” ในงานสัมมนา “หุ้นไทยไป 2,000 จุด” จัดโดย บริษัทฐานเศรษฐกิจ มัลติมีเดีย จํากัด โดยมีผู้ร่วมโครงการสัมมนาฯ ประกอบด้วยคณะผู้บริหารภาคเอกชนด้านการลงทุนในตลาดหลักทรัพย์ฯ ตลอดจนนักลงทุนและผู้แทนสื่อมวลชน จํานวนทั้งสิ้นประมาณ 500 คน
โอกาสนี้ รัฐมนตรีประจําสํานักนายกรัฐมนตรี ได้เป็นประธานกล่าวเปิดโครงการสัมมนาฯ พร้อมปาฐกถาพิเศษ ในหัวข้อดังกล่าวว่า รัฐบาลได้ขับเคลื่อนโครงการสําคัญหลายโครงการ เพื่อให้เศรษฐกิจก้าวไปข้างหน้าอย่างมั่นคง เข่น โครงการระเบียงเศรษฐกิจภาคตะวันออก (EEC) โครงการพัฒนาโครงสร้างพื้นฐานในระบบรางด้วยโครงการรถไฟความเร็วสูง
ขณะเดียวกัน พลเอก ประยุทธ์ จันทร์โอชา นายกรัฐมนตรี ได้ให้ความสนใจในการพัฒนาเศรษฐกิจฐานรากครอบคลุมทุกจังหวัดทั้งประเทศ ดังเช่นที่ผ่านมา นายกรัฐมนตรี ได้ไปตรวจเยี่ยมลงพื้นที่ในจังหวัดต่างๆ เช่น จังหวัดกาฬสินธุ์ จังหวัดแม่ฮองสอน และล่าสุดที่จังหวัดตราดและจังหวัดจันทบุรี ทั้งนี้ เพื่อไปพบปะประชาชนและได้รับฟังความต้องการของประชาชนโดยตรง ส่งผลให้มีการพิจารณาและขับเคลื่อนเศษฐกิจจังหวัดเหล่านั้นได้อย่างเป็นรูปธรรม
ทั้งนี้ นโยบายการลงทุนของภาครัฐผ่านโครงการสําคัญต่าง ๆ จะทําให้ประชาชนทุกภาคส่วนได้รับประโยชน์อย่างทั่วถึงมากขึ้น ขณะเดียวกัน รัฐบาลได้ผลักดัน พระราชบัญญัติโครงการ EEC เป็นกฏหมายพิเศษที่ช่วยขับเคลื่อนโครงการนี้อย่างเกิดผลเป็นรูปธรรม และขณะนี้พระราชบัญญัติดังกล่าวอยู่ระหว่างการพิจารณาของสภานิติบัญญติแห่งชาติ ดังนั้น จึงคาดหวังว่า ในอนาคตอันใกล้ ประเทศไทยในอีก 5 ปี ข้างหน้าจะพลิกโฉมสู่ความมั่นคงทางเศรษฐกิจอย่างยั่งยืนขี้นและส่งผลดีต่อการพัฒนาคุณภาพชีวิตของประชาชนอย่างแท้จริง
รัฐมนตรีประจําสํานักนายกรัฐมนตรี ได้กล่าวย้ําในตอนท้ายอีกว่า ผลจากการขับเคลื่อนนโยบายการลงทุนภาครัฐของรัฐบาลจะส่งผลเชื่อมโยง การลงทุนของนักลงทุนไทย ให้มีการลงทุนในตลาดหลักทรัพย์มีเสถียรภาพและเกิดความเชื่อมั่นในการลงทุนในตลาดหลักทรัพย์ฯส่งผลดีต่อเศรษฐกิจภาคร่วมมากยิ่งขึ้น
หลังจากนั้น รัฐมนตรีประจําสํานักนายกรัฐมนตรี ได้กล่าวทักทาย นักลงทุนและผู้แทนสื่อมวลชนที่มาร่วมงานด้วยอัธยาศัยอันดี
.......................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจำปีงบประมาณ พ.ศ. 2561 ในเขตพื้นที่รับผิดชอบจังหวัดอุทัยธานี
วันพฤหัสบดีที่ 30 สิงหาคม 2561
ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 ในเขตพื้นที่รับผิดชอบจังหวัดอุทัยธานี
ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 ในเขตพื้นที่รับผิดชอบจังหวัดอุทัยธานี
เมื่อวันที่ 29 สิงหาคม 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2 ประจําปีงบประมาณ พ.ศ. 2561 ในเขตพื้นที่รับผิดชอบจังหวัดอุทัยธานี โดยมีนางสาวสมใจ มีสมบูรณ์ อุตสาหกรรมจังหวัดอุทัยธานี พร้อมด้วยเจ้าหน้าอุตสาหกรรมจังหวัดอุทัยธานีให้การต้อนรับ
นอกจากนี้ยังได้ลงพื้นที่ไปตรวจ และติดตามการแก้ไขปัญหาโรงงาน กรณีร้องเรียนการประกอบกิจการ บริษัท อุทัยธานี ไบโอ เอเนอยี่ จํากัด ซึ่งเป็นโรงงานผลิตพลังงานไฟฟ้า ณ ตําบลไผ่เขียว อําเภอสว่างอารมณ์ จังหวัดอุทัยธานี
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำข้าราชการกระทรวงอุตสาหกรรม ประจำศูนย์รับเรื่องราวร้องทุกข์ของรัฐบาล จ.เพชรบูรณ์
วันจันทร์ที่ 17 กันยายน 2561
รองปลัดกระทรวงอุตสาหกรรม นําข้าราชการกระทรวงอุตสาหกรรม ประจําศูนย์รับเรื่องราวร้องทุกข์ของรัฐบาล จ.เพชรบูรณ์
นายทองชัย ชวลิตพิเชฐ รองปลัดกระทรวงอุตสาหกรรม ประจําศูนย์รับเรื่องราวร้องทุกข์ของรัฐบาล ณ จุดรับเรื่องร้องทุกข์ จ.เพชรบูรณ์
วันนี้ (17 กันยายน 2561) นายทองชัย ชวลิตพิเชฐ รองปลัดกระทรวงอุตสาหกรรม พร้อมด้วยนายพรเทพ การศัพท์ ผู้ตรวจราชการกระทรวงอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นางพงษ์ศิริ วรรณศรี ผู้อํานวยการกองตรวจราชการ สํานักงานปลัดกระทรวงอุตสาหกรรม นําข้าราชการกระทรวงอุตสาหกรรม ประจําศูนย์รับเรื่องราวร้องทุกข์ของรัฐบาล ซึ่งได้มีกลุ่มชาวบ้าน ตําบลร่องฟอง อําเถอเมือง จังหวัดแพร่ จํานวน 6 คนมายื่นเรื่องคัดค้านการตั้งโรงไฟฟ้าชีวมวลในพื้นที่ โดยกลุ่มชาวบ้านได้แจ้งข้อกังวลเกี่ยวกับผลกระทบด้านสิ่งแวดล้อม สุขภาพ และการขาดแคลนวัตถุดิบ เช่น เศษไม้ ซึ่งชาวบ้านใช้เป็นวัตถุดิบในการเผาถ่านเพื่อจําหน่ายในพื้นที่ โดยผู้ตรวจราชการกระทรวงอุตสาหกรรม และคณะเจ้าหน้าที่กระทรวงอุตสาหกรรมเป็นผู้แทนรับเรื่องเพื่อพิจารณาดําเนินการในส่วนที่เกี่ยวข้องต่อไป ณ จุดรับเรื่องร้องทุกข์ จ.เพชรบูรณ์
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 21 เมษายน 2563
วันอังคารที่ 21 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 21 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 21 เมษายน 2563 1. สถานการณ์ทั่วโลกข้อมูลตั้งแต่วันที่ 5 มกราคม – 21 เมษายน 2563 (10.00 น.) พบผู้ป่วยจํานวน 2,481,287 ราย เสียชีวิต 170,436 ราย ประเทศที่มียอดผู้ป่วยมาก 3 อ
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่21 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –21 เมษายน2563 (10.00 น.) พบผู้ป่วยจํานวน 2,481,287 ราย เสียชีวิต 170,436 ราย ประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 792,759 ราย เสียชีวิต 42,514 รายสเปนพบผู้ป่วย 200,210 ราย เสียชีวิต 20,852 ราย และอิตาลีพบผู้ป่วย 181,228 ราย เสียชีวิต 24,114 ราย
2. สถานการณ์ในประเทศไทย (20 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ มีผู้ป่วยกลับบ้านได้ 109 ราย (สะสม 2,108 ราย) ผู้ป่วยรายใหม่รายงานวันนี้ 19 ราย ส่งผลให้มีผู้ป่วยที่ยังรักษาอยู่ในโรงพยาบาลลดลงเหลือเพียง 655 ราย
โดยผู้ป่วยรายใหม่ 19 ราย นับเป็นลําดับที่ 2,793 - 2,811 จําแนกเป็นกลุ่มได้ดังนี้
กลุ่มที่ 1เป็นผู้สัมผัสกับผู้ป่วยที่มีรายงานมาแล้ว10ราย (พบที่จังหวัดชุมพร, ชลบุรี, กรุงเทพฯ)
กลุ่มที่ 2ผู้ป่วยรายใหม่ จํานวน8ราย มีรายละเอียด ดังนี้
2.1 เดินทางไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 2 ราย
2.2 อาชีพเสี่ยง 1 ราย (เจ้าหน้าที่ด่านตรวจคนเข้าเมือง)
2.3 ร่วมพิธีกรรมทางศาสนา 1 ราย (เดินทางไปดาวะห์)
2.4 อื่นๆ 4 ราย (จากการค้นหาเชิงรุกในจังหวัดยะลา 2 ราย / ตรวจก่อนทําหัตถการ 2 ราย)
กลุ่มที่ 3ไม่มีรายงาน ผู้ป่วยยืนยันพบเชื้อและอยู่ระหว่างสอบสวนโรค
กลุ่มที่4เดินทางมาจากต่างประเทศ และเข้า State Quarantines1ราย (จากสหรัฐอเมริกา)
ไม่มีรายงานผู้ป่วยที่เป็นบุคลากรทางการแพทย์ต่อเนื่องเป็นวันที่ 3
วันนี้ ได้รับรายงานผู้ป่วยเสียชีวิต 1 ราย เป็นชายไทย อายุ 50 ปี อาชีพขับรถ Taxi โรคประจําตัวเป็นเบาหวาน การควบคุมน้ําตาลไม่ดี มีประวัติเสี่ยงรับส่งผู้โดยสารที่ไปดูมวยจากสนามมวยลุมพินี เข้ารับรักษาที่โรงพยาบาลแห่งหนึ่งในกรุงเทพฯ ด้วยอาการไข้สูง ปวดเมื่อยตามตัว หายใจไม่เต็มอิ่ม ไอ มีเสมหะ เสียชีวิตวันที่ 20 เมษายน 2563 (เป็นผู้เสียชีวิตรายที่ 48)
โดยสรุปภาพรวมวันนี้ มีผู้ป่วยกลับบ้านสะสม2,108 ราย ยังรักษาในโรงพยาบาล 655 รายเสียชีวิตรวม 48 รายรวมมีผู้ป่วยสะสม 2,811 ราย
สําหรับจังหวัดที่ไม่มีรายงานผู้ป่วยติดเชื้อไวรัสโรนา 2019 รายใหม่ ในช่วง 14 วันที่ผ่านมา (ข้อมูลวันที่ 21 เมษายน 2563) เพิ่มอีก 1 จังหวัด คือ สุพรรณบุรี รวมเป็น 36 จังหวัด ได้แก่ เชียงราย, เพชรบุรี, เพชรบูรณ์, แพร่, แม่ฮ่องสอน, กาญจนบุรี, กาฬสินธุ์, จันทบุรี, นครนายก, บุรีรัมย์, มหาสารคาม, มุกดาหาร, ยโสธร, ร้อยเอ็ด, ราชบุรี, ลพบุรี, ลําพูน, ศรีสะเกษ, สมุทรสงคราม, สระบุรี, สุโขทัย, หนองคาย, หนองบัวลําภู, อํานาจเจริญ, อุดรธานี, อุตรดิตถ์, อุทัยธานี, ระยอง, ตาก, ประจวบคีรีขันธ์, พระนครศรีอยุธยา, สกลนคร, สุรินทร์, สระแก้ว และอุบลราชธานี
********************************** 21 เมษายน 2563
******************************************